laion/Wikipedia-Exotic huggingface dataset:
מספר ליילנד

מספר ליילנד (באנגלית: Leyland number) בתורת המספרים הוא מספר מהצורה: x y + y x {\displaystyle x^{y}+y^{x}} כאשר x ו-y הם שלמים גדולים מ-1. מספרים אלו קרויים על שמו של המתמטיקאי הבריטי פול ליילנד. מספרי ליילנד הראשונים הם: 8 , 17 , 32 , 54 , 57 , 100 , 145 , 177 , 320 , 368 , 512 , 593 , 945 , 1124 {\displaystyle 8,17,32,54,57,100,145,177,320,368,512,593,945,1124} (סדרה A076980 באתר OEIS – האנציקלופדיה המקוונת לסדרות של מספרים שלמים). הדרישה ששני המספרים יהיו גדולים מ-1 חשובה, מכיוון שבלעדיה כל שלם חיובי יהיה מספר ליילנד מהצורה x 1 + 1 x {\displaystyle x^{1}+1^{x}} . בנוסף, עקב עקרון הקומוטטיביות של החיבור, התנאי x ≥ y מוסף בדרך כלל כדי להימנע מכפילות בקבוצת מספרי ליילנד (כך שמתקבל התנאי: 1 < y ≤ x). ליילנד ראשוניים (Leyland primes) הם מספרי ליילנד שהם גם ראשוניים. הראשונים שבהם הם: 17 , 593 , 32993 , 2097593 , 8589935681 {\displaystyle 17,593,32993,2097593,8589935681} המתאימים ל: 32+23, 92+29, 152+215, 212+221, 332+233, 245+524, 563+356, 3215+1532. עד נובמבר 2012 מספר ליילנד הגדול ביותר שהוכח שהוא ראשוני היה 51226753 + 67535122 (מספר בעל 25,050 ספרות). בתחילת 2011 הוא היה המספר הראשוני הגדול ביותר שהוכח שהוא ראשוני על ידי הוכחת ראשוניות בעזרת עקומות אליפטיות. ישנם מספרים רבים גדולים יותר אשר נחשבים "כנראה ראשוניים" (אנ'), כגון 3147389 + 9314738, אולם קשה להוכיח מתמטית את ראשוניותם של מספרי ליילנד גדולים. פול ליילנד כתב באתרו: "לאחרונה התברר כי מספרים אלו הם אבן בוחן אידיאלית עבור תוכניות להוכחת ראשוניות. יש להם מבנה אלגברי פשוט אולם אין להם תכונות ציקלוטומיות (cyclotomic) מיוחדות הניתנות לניצול". ישנו פרויקט בשם XYYXF שמטרתו למצוא רכיבי ליילנד של מספר ליילנד נתון. מספר ליילנד מהסוג השני הוא מהצורה: x y − y x {\displaystyle x^{y}-y^{x}} , כאשר x ו-y הם שלמים גדולים מ-1. גם עבור הסוג השני ישנה חשיבות למספרים הראשוניים. הראשונים שבהם הם: 7 , 17 , 79 , 431 , 58049 , 130783 , 162287 , 523927 , 2486784401 , 6102977801 {\displaystyle 7,17,79,431,58049,130783,162287,523927,2486784401,6102977801} Crandall, Richard., Prime numbers : a computational perspective, Springer, 2005, ISBN 0-387-25282-7
Sour Candy

"Sour Candy" (בעברית: "סוכרייה חמוצה") הוא סינגל שיווקי, שהקליטה הזמרת-יוצרת האמריקאית ליידי גאגא בשיתוף להקת בנות הדרום קוריאנית בלאקפינק. השיר יצא לאור ב-28 במאי 2020 כסינגל השיווקי הראשון מתוך אלבום האולפן השישי של ליידי גאגא, Chromatica, על ידי חברת התקליטים אינטרסקופ רקורדס. השיר יצא יממה לפני צאת האלבום. השיר נכתב על ידי ליידי גאגא, טדי פארק, מדיסון לאב, רמי יעקב, בארנס, בלאדפופ והופק על ידי בלאדפופ ובארנס. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. השיר עצמו זכה ללא מעט השוואות לסינגל "Swish Swish", של הזמרת קייטי פרי. האודיו הרשמי שיצא עבור השיר פורסם בערוץ היוטיוב של גאגא ב-28 במאי 2020, בסמוך לצאתו כסינגל. באודיו ניתן לראות את עטיפת האלבום והוא זכה להצלחה רבה כאשר צבר למעלה מ-21.6 מיליון צפיות. מידע על הסינגל "Sour Candy" באתר מיוזיק בריינז סרטון השיר "Sour Candy" באתר יוטיוב טדי פארק, ליידי גאגא, מדיסון לאב, רמי יעקב, בארנס, בלאדפופ Lady Gaga – Is Sour Candy (באנגלית), נבדק ב-2020-05-28 by Lady Gaga Chromatica, Genius (באנגלית) Sour Candy, נבדק ב-2020-04-14 Fans spot Lady Gaga's new song Sour Candy samples the same track as Katy Perry's Swish Swish (באנגלית), נבדק ב-2020-05-28 Lady Gaga’s collaboration with BLACKPINK Sour Candy drops a day before Chromatica release (באנגלית), נבדק ב-2020-05-28 Lady Gaga, BLACKPINK - Sour Candy (Audio), נבדק ב-2020-05-28 Site Suspenso, www.breaktudo.com Anitta Performs ‘Me Gusta,’ Lady Gaga Wins Big and More at MTV MIAW Brazil 2020, Billboard (באנגלית) Sour Candy - Single by Lady Gaga & BLACKPINK, music.apple Credits / Sour Candy / Lady Gaga, tidal
חזית מזג אוויר

חזית במטאורולוגיה היא קו מפגש בין גושי אוויר מנוגדים בתכונותיהם, בעיקר בטמפרטורה אך גם במאפיינים אחרים כמו אחוזי לחות וריכוז אירוסולים. החזיתות לרוב מתהוות לאורך קווי הרוחב הבינוניים, שם מתרחש מפגש בין גושי אוויר פולאריים לבין גושי אוויר סובטרופיים. קו המפגש גם מכונה החזית הפולארית. חזית המבוססת על ניגוד תרמי עשויה להימצא באחד מארבעת המצבים הבאים: חזית נייחת - אין אינטראקציה ממשית בין שני גושי האוויר. גושי האוויר זורמים במקביל לחזית או שהזרימות של גושי האוויר חלשות. חזית קרה - גוש האוויר הקר יותר נכנס מתחת לאוויר החם, שכיוון שהוא קל יותר, נדחף במהירות לרום. במידה שישנה די לחות ואי יציבות, בקדמת החזית מתהווים ענני קומולונימבוס, ומעברה מלווה בגשמי זעף ומשבי רוח ערים. עם מעבר החזית חלה חיגה של הרוח בליווי התקררות מהירה והתבהרות. חזית חמה - האוויר הקר נסוג ואת מקומו תופס האוויר החם, אשר "רוכב" מעל האוויר הקר. פעילות החזית החמה לרוב מתונה יותר מן הקרה, אך גם ממושכת יותר. אורכה עשוי להגיע למאות קילומטרים, לעומת עד עשרות קילומטרים בחזיתות קרות. החזית החמה מלווה לרוב בענני צירוס שכבתיים בקדמתה, אשר בהדרגה מנמיכים ומתעבים לנימבוסטרטוסים, המורידים משקעים קלים אך רציפים. עם מעבר החזית החמה חגה הרוח בליווי התחממות והתבהרות. חזית מלוכדת (אוקולזיה) - מצב מורכב בו מתקיימת התנגשות בין חזית קרה לחזית חמה - אופייה לרוב תלוי בתכונות האוויר בקדמת החזית החמה לבין גב החזית הקרה. אם האוויר בקדמת החזית החמה קר יותר אזי תתנהג החזית המלוכדת כחזית חמה, ואילו במקרה ההפוך תתנהג כחזית קרה. שקע דינמי\חזיתי מטאורולוגיה - מונחים חזית חמה (Warm Front) חזית קרה (Cold Front) מדיה וקבצים בנושא חזית מזג אוויר בוויקישיתוף חזית מזג אוויר, באתר אנציקלופדיה בריטניקה (באנגלית)
אולימפיאדת המדע הבין-לאומית לנוער

אולימפיאדת המדע הבין-לאומית לנוער (באנגלית: The International Junior Science Olympiad, בראשי תיבות: IJSO) היא תחרות מדע שנתית לתלמידים עד גיל 15 (עד תאריך 31 בדצמבר של השנה שבה מתקיימת התחרות). זוהי אחת מהאולימפיאדות הבינלאומיות למדע והתחרות הבינלאומית היחידה המכסה את תחומי הפיזיקה, הכימיה והביולוגיה בו זמנית. האולימפיאדה נועדה לקדם עניין במדע בקרב תלמידי בתי הספר, וחשיפתם לפתרון בעיות, חשיבה ביקורתית וניסויים. במהלך השנים, האולימפיאדה שואפת להשפיע לטובה על חינוך מדעי ומתמטיקה ברמת בית הספר. מטרה חשובה של האולימפיאדות לצעירים היא להתנסות בתרבויות שונות ולחולל אינטראקציות בין תלמידים מרחבי העולם. לפיכך, יש לאולימפיאדות פוטנציאל לקדם שלום והבנה עולמיים. נכון לשנת 2019, יש 95 מדינות חברות. אירוע האולימפיאדה הראשון נערך בג'קרטה, אינדונזיה בשנת 2004 והשתתפו בו 31 קבוצות. נכון לשנת 2018, משתתפות כ-50 מדינות חברות בכל שנה באולימפיאדה המתקיימת במדינה מארחת. המדינות המשתתפות שולחות משלחות של שלושה עד שישה תלמידים לתחרות ובנוסף אחד עד שלושה מדריכים ומשקיפים. בשנת 2022 השתתפה ישראל לראשונה באולימפיאדה וכל ששת חברי הנבחרת זכו במדליות: 4 במדליית כסף ו-2 במדליית ארד. התחרות מחולקת לשלושה מבחנים שכל אחד מהם נמשך בין שלוש לארבע שעות. החלק התאורטי מורכב משני מבחנים: שאלון רב-בחירה המורכב מ-30 שאלות, ומבחן תאורטי. החלק המעשי מורכב משלוש בחינות מעבדה, אחת לכל תחום. המבחנים נועדו לתת מענה להבנת התלמידים את המושגים, וביכולתם ליישם מושגים על המצבים המתוארים במבחנים. להלן רשימת המדינות והערים המארחות את התחרויות (בסוגריים מדינות משקיפות): אולימפיאדת הביולוגיה הבינלאומית אולימפיאדת הכימיה הבינלאומית האולימפיאדה הבינלאומית במדעי המחשב אולימפיאדת המתמטיקה הבינלאומית אולימפיאדת הפיזיקה הבינלאומית נבחרות ישראל במדעים מדיה וקבצים בנושא אולימפיאדת המדע הבין-לאומית לנוער בוויקישיתוף אתר האינטרנט הרשמי של אולימפיאדת המדע הבין-לאומית לנוער IJSO, IJSO Statutes. IJSO, Home, About IJSO. בשיתוף מרכז מדעני העתיד, שש מדליות לנבחרת הצעירה במדעים, באתר ynet, 29 בדצמבר 2022 IJSO, Home, Participating Countries.
מנזר זאווארא

מנזר "זאוורה" או "זאווארא" (בערבית: حعر "الزّوارا" للرّاهبات الكرمايّات), המוכר גם בשם מנזר הנזירות הכרמליתיות הישן או "בית האבן" בבית החולים רמב"ם), הוא מבנה הנמצא ברחוב העלייה השנייה 8 בשכונת בת גלים בחיפה, והיה בעבר מנזר, וכיום משמש למשרדים בבית החולים רמב"ם. השם "א-זאווארא" נגזר מהמילה זיארה (בערבית: زِيارة), שפירושה "מקום עולי הרגל". הקרקע עליה עומד מנזר "זאווארא" נרכשה בשנת 1882 על ידי זוג אחיות ממנזר "כרמל" באקולי(צר') הסמוכה לליון, במקום שבו הייתה בעבר העיירה "חיפה אל-עתיקה" (חיפה העתיקה). בשנת 1882 תכננה את המבנה האדריכלית הצרפתייה, מרי דה סקרהקר. אולם התחלת הבנייה התעכבה במשך שש שנים התעכבה בשל ביורוקרטיה מצד הממשל העות'מאני, שעיכב את מתן רישיון הבנייה למנזר. לדברי ד"ר צבי בן-ישי, היה זה הפטריארך הארמני מירושלים שתיווך בין הנזירות לבין השלטון. בשנת 1888 החלה בניית מבנה לנזירות הכרמליתיות המשתייכות למסדר תרזה מאבילה, שהוקם בשנת 1568 בספרד. הבנייה הושלמה בשנת 1894. המבנה כולו עשוי רק אבנים, ללא מוטות ברזל. המבנה כלל שלושה נדבכים: מרתף לאיגום מים שתקרתו נתמכת בקשתות אבן גדולות, קומת קרקע לחדרי אכילה, חדר לביקור אורחים וקתדרלה לצורכי תפילה. בקומה העליונה היו חדרי הנזירות, חדר ה"דיבור" (פרלור) ומרפסות. המבנה כולו ערוך סביב חצר פנימית וסטואה, כנהוג במבנים מהתקופה הביזנטית ואילך, וסביבו ניטע גן על שטח של 30 דונם. הנזירות, שהגיעו בשנת 1892, גורשו מן הארץ בשנת 1914 עם פרוץ מלחמת העולם הראשונה. באותה התקופה שימש המנזר את הצבא העות'מאני כבית חולים צבאי. לאחר המלחמה, שבו הנזירות למנזר ב-1919 ושהו בו עד שנת 1933, עת העתיקו את מקומן למנזר "גבירתנו שעל הכרמל" ברחוב טשרניחובסקי 2 בכרמל צרפתי, לאור בניית הנמל ובית החולים הממשלתי. בשנת 1934 תכננה ממשלת המנדט הבריטי להפוך את המנזר לבית חולים, אך התוכנית נזנחה ובית החולים החדש נבנה בסמוך, אולם אוסטין הריסון, מנהל מחלקת העבודות הציבוריות של המנדט הבריטי בארץ ישראל, התנגד להסבת המבנה לבית חולים. בשנים שלאחר מכן פעל במבנה בית ספר לאחיות שליד בית החולים רמב"ם. במלחמת העצמאות פונו למנזר ילדי קיבוץ גשר ושהו בו למעלה משנה. כיום משמש המבנה למשרדים של בית החולים רמב"ם. המרתף משמש כארכיון לאחסון מסמכים ובחצר הפנימית נותרו שני עצים שניטעו עוד עם הקמת המנזר. אוסף מנזר נוטרדאם שעל הר הכרמל, באתר אוניברסיטת חיפה - הספריה, ‏10 ספטמבר 2013 בניין האבן, באתר הקריה הרפואית רמב"ם עיריית חיפה, מזהים את המבנה?, באתר פייסבוק, ‏21 במרץ 2015 מפת חיפה (באנגלית) 1919 עם סימון מיקום Ez Zawara בסמוך למנזר הפרנסיצקני, באתר הספרייה הלאומית, אוסף המפות ע"ש ערן לאור עיריית חיפה, מזהים את המבנה?, באתר פייסבוק, ‏21 במרץ 2015 אלי אשכנזי, אחרי עשרות שנים מאחורי חומה - המנזר הכרמליטי חזר לחיפה, באתר הארץ, 11 באפריל 2014 "סיור מודרך בשכונת בת גלים חיפה", באתר סיורים עירוניים, ‏6 בינואר 2020
שטר (להקה)

שטר היא להקת ראפ רוק ישראלית-אמריקאית, שמקורה בבית שמש. הלהקה הוקמה בשנת 2006 על ידי הראפר הישראלי-אמריקאי אורי מוראי והגיטריסט הישראלי-אנגלי בנימין אדם (אנ'). מקימי הלהקה אורי מוראי ובנימין אדם נפגשו בישיבת אש התורה בירושלים, לאחר שנהלו חיים לא דתיים ברובם[דרושה הבהרה]. השניים החלו ליצור יחד מוזיקה, ובסופו של דבר הקימו את הלהקה בשנת 2006. במאי 2010 הוציאה הלהקה את אלבום הבכורה "Infinity", שהופק על ידי חברת התקליטים הישראלית התו השמיני. שנה לאחר מכן, חתמה הלהקה גם בחברת Shemspeed, שהפיצה מחדש את האלבום ב-5 במרץ 2012 בארצות הברית. באותה השנה, הוציאה הלהקה את המיני-אלבום "Boss EP". בשנת 2016 השתתפה הלהקה בעונה השלישית של תוכנית הריאלטי "הכוכב הבא לאירוויזיון", והגיעו למקום התשיעי. אורי מוראי - ראפ בנימין אדם (אנ') - גיטרה, פזמונאות, הפקה מוזיקלית דן יצחק - קולות אבי סומרס - גיטרה בס צבי סולומונס - תופים אלכס לופז-דיאס - גיטרה בס דויד אפשטיין - תופים Infinity ‏(2010, אלבום) Boss EP‏ (2012, מיני-אלבום) BOSS - סינגל-קליפ בסגנון היפ-הופ, פופ וטכנו. יצא בנובמבר 2012. gone again - סינגל בסגנון היפ-הופ. יצא בפברואר 2013. מעוז צור - סינגל-קליפ לחג החנוכה. יצא בדצמבר 2016. אחד מי יודע - סינגל-קליפ לחג הפסח. יצא באפריל 2017. מאורת הארנבת - סינגל בו מתארח הראפר ניסים בלאק. יצא ביולי 2019. אתר האינטרנט הרשמי של שטר The Israeli Music Scene’s Rising ‘Shtar’, Algemeiner.com (באנגלית) Infinity Shtarmusic, web.archive.org, ‏3 בנובמבר 2012 Shemspeed signs Shtar to restore your soul, Shemspeed, ‏2012-01-11 (באנגלית) Shtar power, The Jerusalem Post | JPost.com Shtar - Aiplanes/Wonderwall - Shtar ! להקת שטר | Facebook, נבדק ב-2022-03-13 Haredi rap band Shtar's Eurovision hopes - Music & Entertainment, Israel National News (באנגלית) לקראת האלבום: להקת שטר עם קליפ חדש - רדיו גאולה, ‏2012-11-26 היפ-הופ חרדי, להקת שטר בסינגל חדש - רדיו גאולה, ‏2013-02-03 צפו: להקת שטר בקליפ חדש לחנוכה - "מעוז צור" - רדיו גאולה, ‏2016-12-21 לקראת פסח: להקת שטר בסינגל קליפ חדש - "אחד מי יודע" - רדיו גאולה, ‏2017-04-04 להקת 'שטר' מארחת את ניסים בלאק, באתר כיכר השבת, ‏2019-07-12
בית און

בֵּית אָוֶן, הייתה יישוב מקראי בנחלת שבט בנימין. העיר נזכרת בספר יהושע בתיאור כיבוש הארץ והתנחלות השבטים. ובסיפור אודות מלחמות שאול בפלשתים. בית און המקראית ממוקמת מזרחית לבית אל ליד העיר המקראית העי. אולברייט טוען שיש לזהות את בית און עם העיר ברקא בקרבת העיר מכמש. אחרים מזהים את א תל בקרבת בית אל. מהכתוב בספר בראשית, פרק י"ב, פסוק ח': ”וַיַּעְתֵּק מִשָּׁם הָהָרָה מִקֶּדֶם לְבֵית-אֵל וַיֵּט אָהֳלֹה בֵּית-אֵל מִיָּם וְהָעַי מִקֶּדֶם וַיִּבֶן-שָׁם מִזְבֵּחַ לַה' וַיִּקְרָא בְּשֵׁם ה'.”, נראה כי בית און שימשה כאתר הפולחן של העיר בית אל ובית און הוא שמה הקודם של בית אל. ההגייה "בֵּית אָוֶן" שמה ללעג את השם בית און. למקור השם "בֵּית אָוֶן" רומז בדבריו הושע הנביא. בדבריו על יעקב אשר "בַּבֶּטֶן עָקַב אֶת אָחִיו וּבְאוֹנוֹ שָׂרָה אֶת אֱלֹהִים" הושע לועג לבית אל כאשר הוא משתמש בכינוי "בֵּית אָוֶן": "אִם זֹנֶה אַתָּה יִשְׂרָאֵל אַל יֶאְשַׁם יְהוּדָה וְאַל תָּבֹאוּ הַגִּלְגָּל וְאַל תַּעֲלוּ בֵּית אָוֶן וְאַל תִּשָּׁבְעוּ חַי ה' ". בית און (עיר קדומה) (יהודה ושומרון), דף שער בספרייה הלאומית ספר יהושע, פרק ז', פסוק ב' ספר שמואל א', פרק י"ג, פסוק ה', ספר שמואל א', פרק י"ד, פסוק כ"ג יחזקאל קויפמן, ספר יהושע, ירושלים, קרית ספר, 1963, עמ' 118 זאב קלאי, אנציקלופדיה מקראית: כרך ב', ירושלים, מוסד ביאליק, 1954, עמ' 55 יהודה אליצור, ישראל והמקרא: מחקרים גאוגרפיים, היסטוריים והגותיים, רמת גן, בר-אילן, 2000, עמ' 61 יאיר זקוביץ, עולם התנ"ך: יהושע, תל אביב, דוידזון עתי, 1994, עמ' 70 ספר הושע, פרק י"ב, פסוק ד' ספר הושע, פרק ד', פסוק ט"ו שמואל אחיטוב, מקרא לישראל: יהושע, ירושלים, מאגנס, 1995, עמ' 124
מנסור שאה, סולטאן מלאקה

מָנְסוּר שָאָה אִיבְּן אֵל-מָרְהוּם סוּלְטָאן מֻטְ'פָר שָאָה (נפטר ב-1477) היה סולטאן מלאקה השישי, וירש את מט'פר שאה. הוא שלט במלאקה בין השנים 1459–1477. תקופתו נחשבת לתקופת תור הזהב כשמדינות רבות באזור וכן בחצי האי המלאי, סומטרה ובורנאו היו למדינות חסות של הסולטנות. בתקופת שלטונו הוביל מנסור שאה תהליך של התרחבות האימפריה, וכאמור מדינות רבות באזור הפכו למדינות חסות של הסולטנות בראשותו, ובהן סלנגור, ברנאם, קמפאר, סיאק, מנג'ונג, סינגפור, רופאט ובינטאן. מנסור שאה דחף גם להתקפה על ממלכת פהאנג העתיקה בהובלת טון פראק, הבנדהארה של מלאקה במטרה להגן על חופה המזרחי של מלאקה. מנסור שאה השתמש גם בבריתות נישואים במטרה לקדם את מטרותיו האסטרטגיות ולחזק את שליטת הסולטנות שלו על הממלכות אותן כבש. כך למשל בתו התחתנה עם מלך סיאק. בריתות אלו סייעו גם בהפצת האסלאם ברחבי דרום מזרח-אסיה. לפי ההיסטוריון הפורטוגזי טומה פירס, הנסיכה האנג לי פו, בתו של הקיסר הסיני הזה משושלת מינג התחתנה בשם משפחתה עם מנסור שאה. עם זאת, מדובר בתעלומה עד ימינו, מאחר שלא ידוע על הנסיכה דבר ולא קיים תיעוד שלה בדברי ימי שושלת מינג. כמו כן לא סביר שמנסור שאה התחתן עם בתו של הקיסר הסיני הזה, שעה שהקיסר כבר נפטר והקיסר צאנג טונג (明英宗) שלט בסין. מלבד הנסיכה האנג לי פו, ידוע על נסיכות נוספות ממדינות שכבשה מלאקה ושנישאו למנסור שאה. מנסור שאה הפחית בתקופתו את המיסים על המסחר, דבר שהעלה את כמות הסוחרים שהיו מעוניינים לעבוד בסולטנות. מערכת המס עודדה גם סוחרים מחצי האי ערב ותת-היבשת ההודית על ידי שיעור מס של 6% ומס של 3% על סחורות מדרום-מזרח אסיה. לעומתם, סוחרים מסין, יפן וג'אווה לא התבקשו לשלם מיסים כלל. מנסור שאה, שהאמין באסלאם סוני ואף למד סופיות בעצמו, העניק מלגות ללימודי אסלאם. כמו כן הוא הורה על תרגום כתבי הקודש המוסלמיים למלאית, ונהג להתייעץ עם מלומדים מוסלמים. The Sixth Ruler of Melaka : Sultan Mansur Syah (1456 - 1477), All About History
גאווה ודעה קדומה (סדרה, 1958)

גאווה ודעה קדומה (באנגלית: Pride and Prejudice) היא סדרת טלוויזיה בריטית משנת 1958, עיבוד לרומן באותו שם מאת ג'יין אוסטן שיצא לאור בשנת 1813. בסדרה משחקים אלן באדל, פמלה בינס, ג'יין דאונס, סוזן ליאל גרנט, מריאן ספנסר, ויוויאן מרטין, יו סינקלר, ויליאם סקווייר, ג'ואן קרול, ג'ון אלווין, קולין ג'יבונס, ברברה ניו וגרטה ווטסון. הופקו שישה פרקים באורך של חצי שעה, ושודרו בשידור חי (כך היה נהוג בשידורי דרמה של ה-BBC באותה עת). הפרקים צולמו עבור השידורים בארצות אחרות. כל הפרקים נחשבים לאבודים. התסריט נכתב בידי סדריק ווליס, והמפיקה הייתה ברברה בורנהם. ג'יין דאונס – אליזבת בנט אלן באדל – מר דארסי פמלה בינס – מרי בנט סוזן ליאן גרנט – ג'יין בנט מריאן ספנסר – גברת בנט ויוויאן מרטין – לידיה בנט יו סינקלר – מר בנט ויליאם סקווייר – מר בינגלי ג'ואן קרול – גברת גרדינר ג'ין אלווין – משרתת קולין ג'יבונס – מר ויקהאם ברברה ניו – שארלוט לוקאס גרטה ווטסון – קרוליין בינגלי המילטון דייס – מר גרדינר ג'ק מיי – מר קולינס פיליס נילסון-טרי – ליידי קתרין דה ברג רוברט קרוסדון – קולונל פיצוויליאם גרמי גידט – קפטן דני הייזל יוז – ליידי לוקאס מדולין תומאס – מרת ריינולדס הסדרה שודרה בערוץ ABC באוסטרליה. מבקר במגזין "The Australian Women's Weekly" כינה אותה "מענגת", ושיבח את הופעתם של ג'יין דאונס ואלן באדל. תמונה מהסדרה פורסמה בגיליון קודם של המגזין. "גאווה ודעה קדומה", במסד הנתונים הקולנועיים IMDb (באנגלית) "גאווה ודעה קדומה", במסד הנתונים הקולנועיים KinoPoisk (ברוסית) "Lost UK TV Shows Search Engine". lostshows.com. אורכב מ-המקור ב-2015-04-03. נבדק ב-2015-04-02. "21 Jan 1959 – TELE VISION PARADE Congratulations are in order ..." trove.nla.gov.au. נבדק ב-2015-04-02. "03 Dec 1958 – TELEVISION PARADE". trove.nla.gov.au. נבדק ב-2015-04-02.
טרנינג פוינט (2009)

טרנינג פוינט (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 בנובמבר 2009 באולם האימפקט זון שבאורלנדו, פלורידה. האירוע היה האירוע השישי בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. שמונה קרבות התנהלו באירוע. בקרב המרכזי, AJ סטיילס ניצח את דניאלס וסמואה ג'ו בקרב משולש ושמר על אליפות העולם במשקל כבד של TNA. עוד ברשימת הקרבות, קורט אנגל ניצח את דזמונד וולף בהכנעה, וסקוט סטיינר ניצח את בובי לאשלי בקרב ספירות בכל מקום. האירוע כלל קרבות שנבעו מעלילות מתוסרטות מתוכניות Impact. טרנינג פוינט, במסד הנתונים הקולנועיים IMDb (באנגלית) תוצאות אירועי טרנינג פוינט
מעבר פינסטרה

קולה דלה פינסטרה (באיטלקית: Colle delle Finestre) הוא מעבר הרים באלפים הקוטיים בפיימונטה, איטליה שממוקם כ-2,178 מטרים מעל פני הים. הטיפוס במעבר נחשב לפופולרי ונודע אצל רוכבי אופניים ואופנועים, שמטפסים בעלייה אל רקע הנופים המושלגים. הטיפוס לפסגת המעבר מעמק סוסה הוא 18.6 קילומטרים, בשיפוע ממוצע של 9.1% ושיפוע מקסימלי של 14%. במהלך השנים שבהם הטיפוס נכלל במרוץ, הוא נכלל תמיד במהלכו ולא בסופו. בשנת 2005 נכלל לראשונה במרוץ, בקטע 19, בשלב שהחל בסאבלינו והסתיים בססטרירה, כשדנילו די לוקה האיטלקי חוצה ראשון את הפסגה. שש שנים מאוחר יותר, ב-2011, נכלל בפעם השנייה במרוץ, בקטע ה-20, בשלב שהחל בורבניה והסתיים גם הפעם בססטרירה, כשואסיל קיירינקה חוצה ראשון את הפסגה. הטיפוס נכלל בפעם השלישית במרוץ ב-2015, גם כן בקטע ה-20, והווה את ה"צ'ימה קופי" של המרוץ, הקטע החל בסנט וינסנט והסתיים בססטרירה, כשמיקל לנדה הספרדי חוצה ראשון את הפסגה. גם ב-2018 נכלל הטיפוס במרוץ וגם הפעם הווה את הצ'ימה קופי שלו, בקטע 19 שהחל בונריה ריאלה והסתיים בברדונקיה, את הפסגה חצה ראשון כריס פרום הבריטי, באחד הקטעים הידועים ביותר של המרוץ בעשור השני של המאה ה-21, כשכריס פרום התקיף במהלך הטיפוס למעבר והמשיך לרכוב סולו כ-80 ק"מ עד הסיום בברדונקיה, כשהוא מנצח את הקטע ועובר ללבוש את החולצה הוורודה של מוביל המרוץ. מדיה וקבצים בנושא מעבר פינסטרה בוויקישיתוף המונח "צ'ימה קופי" מתכוון לעלייה עם הגבוהה במרוץ מפני הים ערך זה הוא קצרמר בנושא הרים ובנושא איטליה. אתם מוזמנים לתרום לוויקיפדיה ולהרחיב אותו.
פמלה

"פמלה" הוא שיר שכתבה זמירה חן, הלחין בעז שרעבי וידוע בביצועו. השיר יצא לאור בשנת 1971. בועז שרעבי הקליט תחילה את השיר באנגלית ונתן לו את השם Pamela. את המילים באנגלית כתבה חנה בן-ארי ניניו. הוא ביצע שיר זה בהופעה במועדון בפריז בנוכחות יפה ירקוני. ירקוני שהתלהבה מהשיר הקליטה אותו בעברית עם בנותיה בעיבוד של דוד קריבושי. השיר הגיע בישראל למקום הראשון במצעד הפזמונים העברי בביצוע של ירקוני, ולמקום הראשון במצעד הלועזי בביצוע של שרעבי. שרעבי הקליט אותו גם בעברית ובגרמנית. שתי הגרסאות של שרעבי באנגלית ובעברית, עובדו על ידי יגאל חרד. השמעת השיר ברדיו בישראל הקנתה לשרעבי את פרסומו הראשון כמוזיקאי. השיר נכלל באלבום הבכורה שלו, "בעז" שיצא בסוף 1971. השיר מדבר על בחורה בשם פמלה. על פי סברה אחת ההשראה לשם הייתה פמלה צ'אנג קונג בתו של שגריר סין בצרפת בתחילת שנות ה־70, שאותה שרעבי הכיר. לפי גרסת יגאל חרד פמלה הייתה שחקנית במחזמר "הלו, דולי!". לדברי חרד כששהה עם שרעבי בחדר במלון לאחר הופעה בפריז, שרעבי נתקל בתמונתה שהייתה מונחת על השידה, והציע שיכתבו על שמה שיר. בשנת 2003 ביצע הזמר שי גבסו את השיר במסגרת התכנית כוכב נולד. בשנת 2020 ביצעה ליאת הר לב (בתור חברת הכנסת איילת שקד) את השיר במסגרת התכנית ארץ נהדרת. יפה ירקוני, זה הסוד שלי, עמ' 178, ההסתדרות הכללית של העובדים בארץ ישראל, 1987. (הספר בקטלוג ULI) סרטון השיר "פמלה" באתר יוטיוב מילות השיר "פמלה" באתר שירונט לדף השיר באתר הספרייה הלאומית Boaz Sharabi Pamela English Version, יוטיוב, ‏2009 יוסי חרסונסקי, עיון ביקורת, באתר יוסי מיוסיק צילום מאתמול, כתבה שפורסמה בלהיטון, 4 ביוני 1971 יואב בירנברג, בעז שרעבי: "כמה ילדי שמנת הפכו להיות שדרנים, הם שמים בדיוק מה ששמעו בבית", באתר ynet, 2 בספטמבר 2024 פמלה, באתר "פזמונט"
Diplo Presents Thomas Wesley, Chapter 1: Snake Oil

Diplo Presents Thomas Wesley, Chapter 1: Snake Oil (בעברית: דיפלו מציג את תומאס ווסלי, פרק 1: שמן נחשים) הוא אלבום האולפן השני של התקליטן האמריקאי דיפלו. האלבום יצא לאור ב-29 במאי 2020 על ידי חברת התקליטים קולומביה רקורדס. מתוך האלבום יצאו ארבעה סינגלים. מידע על האלבום Diplo Presents Thomas Wesley, Chapter 1: Snake Oil באתר MusicBrainz מידע על האלבום Diplo Presents Thomas Wesley, Chapter 1: Snake Oil באתר AllMusic האלבום Diplo Presents Thomas Wesley, Chapter 1: Snake Oil באתר ספוטיפיי האלבום Diplo Presents Thomas Wesley, Chapter 1: Snake Oil באתר אפל מיוזיק Diplo Presents Thomas Wesley, Chapter 1: Snake Oil by Diplo, Genius (באנגלית) Gold & Platinum, RIAA (באנגלית אמריקאית) Diplo Presents Thomas Wesley, Chapter 1: Snake Oil by Diplo, allmusic (באנגלית) Diplo Presents Thomas Wesley, Chapter 1: Snake Oil, apple (באנגלית)
Monster (שיר של ליידי גאגא)

"Monster" (בעברית: "מפלצת") הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם צאתו של המיני-אלבום. השיר הוא שיר הנושא של המיני-אלבום. השיר הגיע אל המקום השישי במצעד השירים שבהונגריה. השיר נכתב על ידי ליידי גאגא, רד וואן וספייס קובוי, הולחן על ידי גאגא והופק על ידי גאגא ורד וואן גם כן. השיר כשמו, מדבר על מפלצת (מטפורה) שגורמת לגאגא להתנהל ולהתקיים בצורה מסוימת, תוך שיש בו אזכור ללהיטה "Just Dance", שיצא בשנת 2008. כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות. במצעדים זכה השיר להצלחה רבה למרות שלא יצא כסינגל, תוך שנכנס למקום השישי במצעד השירים שבהונגריה. במצעד המוזיקה האוסטרלי התברג במקום ה-80, במצעד הסינגלים הבריטי התברג במקום ה-68, ובמצעד השירים מתחת להוט 100 התברג במקום ה-12. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. מידע על הסינגל "Monster" באתר מיוזיק בריינז סרטון השיר "Monster" באתר יוטיוב The Fame Monster by Lady Gaga, Genius (באנגלית) Single Top 40 slágerlista - Hivatalos magyar slágerlisták, slagerlistak.hu Monster, נבדק ב-2020-05-28 View archived webpage, Trove (באנגלית) Artists, www.officialcharts.com (באנגלית) Lady Gaga, Billboard Gold & Platinum, RIAA (באנגלית)
המרכז הלאומי לתלבושות במה

המרכז הלאומי לתלבושות במה הוא מוזיאון במולן, שבצרפת, המוקדש לתלבושות (אנ'), שהוצגו על במות התיאטרון. המוזיאון הוקם ב-2006 על ידי שר התרבות של צרפת, ראש עיריית מולן ומעצב האופנה כריסטיאן לקרואה. הוא ממוקם באזור העתיק של מולן ומכיל בתוכו מבנה היסטורי שנהרס חלקית במלחמת העולם השנייה ושוחזר על ידי האדריכל פרנסואה וואנשט. המוזיאון מכיל בתוכו אוסף של כ-10,000 תלבושות של תיאטרון, אופרה ובלט, הוא גם מכיל ציורים שהושאלו מהספרייה הלאומית של צרפת, מהקומדי פראנסז ומהאופרה הלאומית של פריז. המוזיאון מחולק לארבע מחלקות: אזור השמורים, אולם התצוגה, הספרייה ומרכז ההדרכה, בנוסף ישנו במקום אודיטוריום וארכיון מסמכים. מספר תיאטראות ובתי אופרה בצרפת שולחים את תלבושותיהם למקום לאחר ההופעה האחרונה, זאת במטרה לשמר ולהציג אותן, המקום גם מהווה מרכז לחוקרים וסטודנטים בתחום האופנה והתיאטרון. המקום מכיל את אוסף התלבושות של רקדן הבלט רודולף נורייב, האוסף מכיל בין היתר את תלבושת הנסיך אותו שיחק בהפקה של אגם הברבורים. במקום הוצגו בין היתר תערוכות של תאודור דה באנוויל, של האופרה הרוסית ושל המעצב ז'אן-פול גוטייה. מדיה וקבצים בנושא המרכז הלאומי לתלבושות במה בוויקישיתוף אתר האינטרנט הרשמי של המרכז הלאומי לתלבושות במה